Hidra se budi

**Hidra se budi** je deseta epizoda osme sezone Winx Cluba.

## Sažetak

Valtor odlučuje napasti zvijezdu Hypsos koja se nalazi u zvjezdanom zviježđu Hidre. Kada otkriju da je Hypsos u opasnosti, Winxice kreću u novi zadatak spasiti zvijezdu. Kad stignu na Hypsos, Valtor tada rabi svoje moći kako bi pretvorio zviježđe Hidre u pravo čudovište od hidre. Dok se Winxice sučeljavaju s Hydrom, Musa spašava Rivena i čini se da se njih dvoje zbližavaju. Specialisti dolaze pomoći Winxicama u borbi protiv Hidre, no čini se da ništa ne utječe na to. Nijedan napad Specialista ili Winxica ne nanose štetu čudovištu. Obscurum otvara ogromni mračni portal kroz koji će Zvjezdožderi proći i Bloom dolazi s idejom zarobiti Hidru u mračni portal. Winxice rabe svoju čaroliju Cosmix Supernove kako bi gurnule Hydru u portal i uspješno ju poraze. Čudovište se zatim transformira u svoje prvotno zviježđe zvijezda, te je Hypsos spašen. Winxice se vraćaju u Alfeu i održavaju koncert, ali tijekom koncerta Riven pokušava impresionirati Muse čineći da jedan projektor blizu scene prikaže Musu na nebu iznad pozornice u različitim pozama. Musi se ne sviđa ono što je Riven učinio i odmah napušta pozornicu.

## Radnja

Epizoda počinje u Alfei, gdje Faragonda i Griselda najavljuju učenicama škole da će uskoro proslaviti obljetnicu osnutka svoje škole, a pripreme za festival prepuštaju curama. Nakon susreta u vrtu, Winxice odlučuju da će, kako bi proslavili festival, organizirati koncert, skladajući novu pjesmu.

Šest djevojaka pronalaze Rivena i Helia, koji su došli u Alfeu uručiti cvjetnu počast ravnateljici Faragondi od ravnatelja Saladina. Iskoristivši priliku, Helio je donio i buket cvijeća za Floru. Njihovi prijatelji komentiraju da su njih dvoje “savršeni par”, jer se praktički u svemu slažu i dijele iste interese. Oboje žele riješiti Musin problem s Rivenom, i pokušat će im pomoći da se ponovno spoje.

Flora dolazi vidjeti Musu u njezinu sobu, gdje joj Musa kaže da joj zavidi na savršenoj svezi s Heliom. Ona i Riven nisu u skladu jedno s drugim niti se oko ičega slažu. Unatoč tome Musa kaže da mu ne uspijeva oprostiti jer ga sve vrijeme dok ga nije bilo uopće nije vidio, unatoč tome što se mladić mnogo puta pokušao ispričati. Međutim, slijedeći Florin savjet, Musa pristaje pružiti mu još jednu priliku. U međuvremenu, Helia kaže Rivenu da mora dokazati Musi što mu ona znači.

Zvjezdica stiže u Alfeu kako bi upozorila Winxice da je Hypsos, zvijezda u zviježđu Hidre, u ozbiljnoj opasnosti. Šest vila, koje slijede ratnički Specialisti, odmah odlaze na zadatak. Dolaskom na planet, Winxice se sučeljavaju licem u lice s Obscurumom i njegovim Zvjezdožderima. Među njima Zvjezdica pronalazi svoju najbolju prijateljicu Lumillu. Njih šest uspijevaju zaštititi jezgru Hypsosa i sačuvati njegovo svjetlo. Tek tada Valtor oživljava zviježđe Hidre i transformira ga u prijeteće čudovište.

Nakon borbe, udruživanjem snaga, Winxice i Specialisti uspijevaju poraziti Hidru, zbog čega ona tone u dimenziju koja se nalazi unutar portala iz kojeg dolaze Zvjezdožderi. Zatim se pripremaju za sučeljavanje s Obscurumom. Stvorenje i njegovi Zvjezdožderi prisiljeni su na povlačenje. Zvjezdica pronalazi svoju prijateljicu Lumillu, a onda je grli i iskazuje joj svu svoju naklonost, te ju time uspijeva vratiti u normalu. Na taj način Tecna i Flora shvaćaju da će, ako Lumeni pokažu svoju ljubav prema Zvjezdožderima, uspjeti razbiti Valtorovu čaroliju.

Tijekom koncerta vila, Riven, kako bi iznenadio Musu, projicira slike cure u nebo. Neke učenice od Alfee počinju joj se smijati. Ipak Musa, mrzeći biti u središtu pozornosti, kori mladića zbog njegove geste. Riven joj kaže da ne uspijeva kužiti zašto ona uvijek mora otežavati stvari i omalovažavati sve njegove geste. Musa odlazi, ljuta i razočarana što ju mladić vrlo malo poznaje. Tijekom jedne svađe, Flora brani Musu dok Helia brani Rivena i njih dvoje se prvi put svađaju.

## Važni događaji

* Lumilla se vraća u normalu, a Winxice shvaćaju da će, ako Lumeni pokažu svoju ljubav prema Zvjezdožderima, uspjeti razbiti Valtorovu čaroliju.
* Flora i Helio prvi put se svađaju.

## Prvo pojavljivanje

* Lumeni s Ipsosa
* Čudovišna Hidra

## Likovi

* Bloom
* Stella
* Flora
* Musa
* Layla
* Tecna
* Sky
* Brandon
* Riven
* Helio
* Timmy
* Nex
* Valtor
* Zvjezdica
* Obscurum
* Faragonda
* Griselda
* WizGiz
* Palladium
* Lumilla
* Evie
* Carol
* Lori
* Arabel
* Kelly
* Lexi
* Emi
* Naomi
* Lumeni s Ipsosa
* Zvjezdožderi
* Hidra

## Korištene čarolije

* Moć Cosmixa: Supernova — Winxice su ju iskoristile protiv čudovišne Hidre.

## Zanimljivosti

* Za razliku od Winxica koje imaju Cosmix transformaciju i moći koje im je Zvjezdica dala kako bi putovale svemirom, Specialisti napuštaju svoj brod bez ikakvih svemirskih odijela i bez problema mogu dihati u svemiru. Ipak se ne objašnjava kako mogu preživjeti u vakuumu, a da se ne udave ili smrznu, kao što bi se dogodilo da astronaut napusti svoj brod.
* Lernejska Hidra u grčkoj mitologiji stvorenje je sa zmijskim tijelom i mnogo zmijskih glava te otrovnim dahom; Tifonov i Ehidnin potomak, odgojila ju je Hera. Lernejska Hidra živjela je u Lernejskom jezeru u Argolidi, a ubio ju je Heraklo, ispunivši jedan od svojih zadataka. Postoji zviježđe koje je dobilo ime ovog čudovišta, a ono je najveće od danas znanih zviježđa.
* Saladina spominje Helio.
* Tijekom epizode slavi se obljetnica osnutka škole Alfee.
	+ To je drugi put u sezoni da se slavi obljetnica osnutka neke stvari. Prvi put je bila obljetnica osnutka Androsa u epizodama “U dubinama Androsa” i “Svjetlo Gorgola”.
* Tijekom epizode govori se da je Heliova i Florina omiljena boja **zelena**, da im je najdraži okus sladoleda **jagoda** i da bi, između mora i planine, oboje odabrali **planinu**.